রোগী ভর্তি ফি, শয্যার ভাড়া একেক স্বাস্থ্যকেন্দ্রে একেক রকম। এখানে সরকারি নীতিমালা অবহেলিত। মালিকের ইচ্ছেমতো তা আদায় চলছে। কোন হাসপাতালে শয্যার ভাড়া দৈনিক ২শ থেকে ৫শ, অন্য কোন হাসপাতালে ৪শ থেকে সাড়ে ৮শ টাকা। এসব হাসপাতালে রোগীকে ভর্তির আগে শয্যার মান অনুযায়ী টাকা জমা দিতে হয়। এক্ষেত্রেও আছে ভিন্নতা। স্বাস্থ্যকেন্দ্র ভেদে পরীক্ষার ফিও ভিন্ন। আলট্রাসনোগ্রাম করাতে কোন হাসপতালে ৮শ’, আর একটিতে ১ হাজার টাকা, আরেকটি তে লাগে ৯শ’ টাকা। ইটিটি করতে এক হাসপাতালে ১ হাজার, আরেক হাসপাতালে খরচ হয় ১হাজার ২শ টাকা। এভাবে সব চিকিৎসার ফিও স্বাস্থ্যকেন্দ্র ভেদে ভিন্ন।